APSTIPRINĀTS
 SIA „Saltavots”

 Iepirkuma komisijas sēdē

05.01.2016.

**Iepirkuma procedūras**

**“Ūdens patēriņa skaitītāju piegāde”, id. Nr. SA 2016 01,**

**nolikums**

1. **Vispārīgā informācija**
	1. Iepirkuma identifikācijas numurs: SA 2016 01
	2. Pasūtītājs un kontaktinformācija:

 Pasūtītājs:

SIA ” SALTAVOTS”

Reģistrācijas Nr. 40103055793

Juridiskā adrese: Lakstīgalas iela 9B, Sigulda, Siguldas novads, LV-2150

Pasūtītāja kontaktpersona:

Projektu vadītāja

Silvija Zaharāne

Tālruņa Nr.: 67971729

Faksa Nr.: 67869078

e-pasta adrese: silvija.zaharane@saltavots.lv

1. **Informācija par iepirkuma priekšmetu**
	1. Iepirkuma priekšmets ir aukstā ūdens patēriņa skaitītāju, kuri ir paredzēti aprīkošanai ar impulsa devēju datu nolasīšanas sistēmas radio moduli, šo skaitītāju attālinātas datu nolasīšanas radio moduļu, datu nolasīšanas, savākšanas, apstrādes sistēmas un programmatūras 1000 skaitītājiem piegāde saskaņā ar tehnisko specifikāciju.
	2. Pasūtītājs līguma darbības laikā negarantē pilnu pasūtījuma izpildi – iepirkuma apjoms var tikt samazināts. Pasūtītājam ir tiesības līguma izpildes laikā iegādāties aukstā ūdens patēriņa skaitītājus un datu nolasīšanas radiomoduļus tādā daudzumā (apjomā), cik ir nepieciešams Pasūtītāja vajadzībām savu funkciju nodrošināšanai.
	3. Līguma izpildes laiks un vieta:
		1. Līguma izpildes laiks ir 12 mēneši no Līguma noslēgšanas dienas.
		2. Līguma izpildes vieta – Lakstīgalas iela 9B, Sigulda, Siguldas novads, LV-2150

1. **Nolikuma saņemšana un papildu informācija par iepirkumu**
	1. Pasūtītājs nodrošina brīvu un tiešu elektronisku pieeju iepirkuma procedūras dokumentiem un visiem papildus nepieciešamajiem dokumentiem SIA „Saltavots” mājas lapā internetā http://www.saltavots.lv/iepirkumi
	2. Saziņa starp Pasūtītāju (iepirkuma komisiju) un ieinteresētajiem piegādātājiem iepirkuma procedūras ietvaros notiek latviešu valodā pa faksu vai e-pastu.
	3. Saziņas dokuments, nosūtot pa faksu, ir uzskatāms par saņemtu brīdī, kad nosūtītāja fakss ir saņēmis paziņojumu par faksa sūtījuma saņemšanu. Saziņas dokuments, nosūtot pa e-pastu, ir uzskatāms par saņemtu brīdī, kad Pasūtītājs ir saņēmis apstiprinājumu par nosūtītā e-pasta saņemšanu.
	4. Saziņas dokumentā ietver iepirkuma procedūras nosaukumu un identifikācijas numuru. Ieinteresētais piegādātājs saziņas dokumentu nosūta uz Nolikumā norādīto faksa numuru vai Pasūtītāja kontaktpersonas e-pasta adresi.
	5. Pasūtītājs saziņas dokumentu nosūta uz ieinteresētā piegādātāja norādīto faksa numuru vai e-pasta adresi.
	6. Ja ieinteresētā persona ir pieprasījusi papildu informāciju par iepirkuma procedūru, Pasūtītājs atbild 5 (piecu) dienu laikā no jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām.
	7. Papildu informāciju Pasūtītājs nosūta ieinteresētajam piegādātājam, kas uzdevis jautājumu, un vienlaikus ievieto mājaslapā internetā, kurā ir pieejams Nolikums.
2. **Piedāvājumu noformēšana**
	1. Dokumentiem svešvalodā jāpievieno tulkojums latviešu valodā ar pretendenta apliecinājumu par tulkojuma pareizību atbilstoši 2000. gada 22. augusta Ministru kabineta noteikumu Nr.291 „Kārtība, kādā apliecināmi dokumentu tulkojumi valsts valodā” prasībām – apliecinājuma uzrakstā „TULKOJUMS PAREIZS” jābūt uzņēmuma vadītāja vai pilnvarotās amatpersonas pilnam amata nosaukumam, parakstam un paraksta atšifrējumam, apliecinājuma vietas nosaukumam, apliecinājuma datumam, zīmoga nospiedumam.
	2. Dokumentu kopijām jābūt noformētām atbilstoši 2010. gada 28. septembra Ministru Kabineta noteikumu Nr.916 „Dokumentu izstrādāšanas un noformēšanas kārtība” 54. - 61.punktā noteiktajām prasībām – kopijas apliecinājuma uzrakstā norāda „KOPIJA PAREIZA”, apliecinātājas amatpersonas pilnu amata nosaukumu, ietverot arī pilnu organizācijas nosaukumu, personisko parakstu un tā atšifrējumu, apliecinājuma vietas nosaukumu un apliecinājuma datumu.
	3. Pretendentu iepirkuma procedūras ietvaros pārstāv paraksttiesīgā amatpersona vai pretendenta pilnvarota persona.
	4. Piedāvājums jāiesniedz latviešu valodā, lapām jābūt caurauklotām un sanumurētām. Uz pēdējās lapas aizmugures caurauklošanai izmantojamais diegs nostiprināms ar pārlīmētu lapu, kurā norādīts cauraukloto lapu skaits, ko ar savu parakstu apliecina pretendenta pārstāvis.
	5. Pretendents drīkst iesniegt tikai vienu piedāvājuma variantu.
	6. Pretendentam jāatbilst Sabiedrisko pakalpojumu sniedzēju iepirkumu likuma 42. pantā norādītajiem Nosacījumiem dalībai iepirkuma procedūrā.
	7. Pretendentam tehniskais piedāvājums jāsagatavo, aizpildot 2.pielikuma veidlapu „Tehniskā specifikācija - tehniskais piedāvājums”.
	8. Pretendentam finanšu piedāvājums jāsagatavo, aizpildot nolikuma 5.pielikuma veidlapu „Finanšu piedāvājums”.
	9. **Piedāvājuma 1 (viens) oriģināls un 2 (divas) kopijas ir jāiesniedz aizzīmogotā aploksnē**, uz kuras jānorāda:
		* 1. *saņēmēja adrese: „Iepirkumu komisijai, SIA „Saltavots”, Lakstīgalas iela 9B, Sigulda, Siguldas novads , LV-2150 „*
			2. *„Iepirkuma procedūra „Ūdens patēriņa skaitītāju piegāde”, identifikācijas Nr. SA 2016 01*
			3. *„Neatvērt līdz 2016. gada 22. janvāra plkst. 10:00”;*
			4. *pretendenta nosaukums un pasta adrese, e-pasta adrese.*
3. **Piedāvājumu iesniegšanas vieta, datums, laiks un kārtība**
	1. Piegādātāji piedāvājumus var iesniegt līdz **2016. gada 22. janvāra** plkst 10:00 SIA „Saltavots”, Lakstīgalas ielā 9B, Siguldā, Siguldas novadā, piedāvājumus iesniedzot personīgi vai atsūtot pa pastu. Pasta sūtījumam jābūt saņemtam šajā punktā norādītajā adresē līdz šajā punktā minētajam termiņam. Iesniegtie piedāvājumi ir Pasūtītāja īpašums.
	2. Piedāvājumi tiks atvērti **2016. gada 22. janvārī** plkst. 10:00 SIA „Saltavots”, Lakstīgalas ielā 9B, Siguldā, Siguldas novadā. Piedāvājumu atvēršana ir atklāta.
	3. Piedāvājumu, kas iesniegts pēc piedāvājumu iesniegšanas termiņa beigām vai kura ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, Pasūtītājs neizskata un atdod atpakaļ pretendentam.
4. **Pretendentu profesionālās atbilstības atlases prasības**
	1. Pretendents var būt jebkurš piegādātājs Sabiedrisko pakalpojumu sniedzēju iepirkumu likuma izpratnē, kas ir reģistrēts komercreģistrā vai līdzvērtīgā reģistrā ārvalstīs.
	2. Pretendents pēdējo trīs gadu laikā (2013.; 2014., 2015.) ne mazāk kā vienāsabiedrisko ūdenssaimniecības pakalpojumu sniegšanas uzņēmumā vai pašvaldības struktūrā, kura nodrošina sabiedriskos ūdenssaimniecības pakalpojumus, vai līdzvērtīgā uzņēmumā, institūcijā ārvalstīs ir:

A. piegādājis vismaz 50 (piecdesmit) ūdens patēriņa skaitītājus, kas aprīkoti ar bezvadu savienojuma datu nolasīšanas radiomoduli, kas dod iespēju attālināti nolasīt datus;

B. uzstādījis datu apstrādes programmu, kura apstrādā nolikuma A. apakšpunktā attālināti nolasītos datus.

1. **Iesniedzamie dokumenti**
	1. Pieteikums saskaņā ar nolikumam pievienoto veidni (**1.pielikums**).
	2. Dokumentu, kas apliecina piedāvājumu parakstījušās amatpersonas tiesības parakstīt un iesniegt piedāvājumu juridiskās personas uzdevumā
	3. Pretendentam komercreģistrā vai līdzvērtīgā reģistrā ārvalstīs izdota reģistrācijas apliecības kopija
	4. Tehniskais piedāvājums saskaņā ar nolikumam pievienoto veidni “Tehniskā specifikācija - tehniskais piedāvājums” **(2. pielikums)**
	5. Pretendenta sniegto pakalpojumu (2013., 2014., 2015. gads) pieredzes saraksts saskaņā ar nolikumam pievienoto veidni **(3. pielikums)**
	6. Atsauksmes kopija par Nolikuma 6.2. punktā norādīto profesionālo atbilstību
	7. Finanšu piedāvājums, kura sagatavošanā ir ir ievērotas Finanšu piedāvājuma sagatavošanas vadlīnijas (4.pielikums) saskaņā ar nolikumam pievienoto veidni (**5.pielikums**).
	8. Ja pretendents ir piegādātāju apvienība, tad apliecinājums, ka gadījumā, ja attiecībā uz to pieņemts lēmums slēgt līgumu, pirms tās noslēgšanas pretendents reģistrēsies kā pilnsabiedrība vai līgumsabiedrība Latvijas Republikas normatīvajos aktos noteiktajā kārtībā. Ja 10 (desmit) darba dienu laikā no pasūtītāja aicinājuma izsniegšanas pilnsabiedrība vai līgumsabiedrība netiek reģistrēta Latvijas Republikas normatīvajos aktos noteiktajā kārtībā, tā tiek izslēgta no dalības iepirkuma procedūrā.
2. **Piedāvājumu vērtēšana un lēmuma pieņemšana**
	1. Piedāvājumi, kas iesniegti pēc nolikumā norādītā iesniegšanas termiņa, netiks atvērti un vērtēti, bet neatvērti atdoti pretendentam.
	2. Par atbilstošiem tiks uzskatīti tikai tie piedāvājumi, kuri atbilst visām nolikumā un tehniskās specifikācijās norādītajām prasībām.
	3. Neatbilstoši piedāvājumi tālāk netiks vērtēti.
	4. Komisija pārbauda piedāvājuma noformējuma atbilstību nolikuma 4.punktā noteiktajām prasībām. Ja piedāvājums nebūs noformēts atbilstoši prasībām, iepirkuma komisija var lemt par piedāvājuma tālāku neizskatīšanu.
	5. Komisija publiskajās datu bāzēs pārbauda Pretendenta atbilstību Sabiedrisko pakalpojumu sniedzēju iepirkumu likuma 42. pantā norādītajiem Nosacījumiem dalībai iepirkuma procedūrā, salīdzina šo informāciju ar Pretendenta pieteikumā (1. pielikums) norādīto informāciju. Ja publiskajās datu bāzēs nevar iegūt informāciju par Pretendenta atbilstību Sabiedrisko pakalpojumu sniedzēju iepirkumu likuma 42. pantā norādītajiem Nosacījumiem dalībai iepirkuma procedūrā, iepirkuma komisija pieprasa nepieciešamo informāciju Pretendentam. Ja Pretendents neatbilst Nosacījumiem dalībai iepirkuma procedūrā, komisija tālāk šo piedāvājumu neizskata.
	6. Pretendentu atlases laikā komisija pārbauda pretendentu iesniegtos dokumentus (nolikuma 7.3.; 7.5.; 7.6. punkts), ja pretendents neatbilst kādai no nolikuma 6.punktā noteiktajai prasībai, komisija tālāk piedāvājumu neizskata.
	7. Tehnisko piedāvājumu pārbaudes laikā komisija izvērtē tehnisko piedāvājumu atbilstību tehniskās specifikācijas prasībām. Ja pretendenta tehniskais piedāvājums neatbilst tehniskajai specifikācijai, komisija tālāk šo piedāvājumu neizskata.
	8. Komisija pārbauda finanšu piedāvājuma atbilstību noteiktajām prasībām. Neatbilstošie piedāvājumi netiks vērtēti. Komisija vērtē un salīdzina tikai to pretendentu finanšu piedāvājumus, kuri nav noraidīti noformējuma pārbaudes, nosacījumu dalībai iepirkuma procedūrā pārbaudes laikā, pretendentu atlases vai tehnisko piedāvājumu pārbaudes laikā.
	9. No piedāvājumiem, kas atbilst visām prasībām, komisija izvēlās piedāvājumu ar viszemāko cenu.
3. **Iepirkuma līgums**
	1. Pasūtītājs, pamatojoties uz Pretendenta piedāvājumu, ar izraudzīto Pretendentu slēdz iepirkuma līgumu atbilstoši Iepirkuma līguma veidnei (6. pielikums).
	2. Ja Pretendentam ir iebildumi pret iepirkuma līguma veidni, tie jāiesniedz pasūtītājam ne vēlāk 5 dienas pirms piedāvājumu iesniegšanas termiņa beigām. Pēc šī termiņa iesniegtie iebildumi netiks ņemti vērā.

**10. Pielikumā:**

1.pielikums – Pretendenta pieteikums

2.pielikums – Tehniskā specifikācija - tehniskais piedāvājums

3.pielikums - Pretendenta sniegto pakalpojumu (2013., 2014., 2015. gads) pieredzes saraksts

4. pielikums - Finanšu piedāvājuma sagatavošanas vadlīnijas

5. pielikums - Finanšu piedāvājums

6.pielikums - Līguma projekts

1.pielikums

Iepirkuma procedūras nolikumam

id. Nr. SA 2016 01

**PRETENDENTA PIETEIKUMS**

Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas numurs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fakss: \_\_\_\_\_\_\_\_\_\_\_\_\_ E-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas vārds, uzvārds, amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas tālrunis:\_\_\_\_\_\_\_\_\_\_\_\_\_\_\_\_\_\_ E-pasts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksttiesīgās personas vārds un uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendents ,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_\_\_\_

 komersanta (komercsabiedrības) nosaukums reģistrācijas numurs

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā

 vadītāja vai pilnvarotās personas vārds un uzvārds\*

ar šī pieteikuma iesniegšanu:

1. piesakās piedalīties iepirkumā „Ūdens patēriņa skaitītāju piegāde”, identifikācijas Nr. SA 2016 01,
2. piekrīt iepirkuma procedūras Nolikuma un iepirkuma līguma noteikumiem, apliecina gatavību sniegt pakalpojumussaskaņā ar Nolikuma un tā pielikumu nosacījumiem par kopējo cenu bez PVN < norāda piedāvāto cenu ar cipariem un vārdiem>, kā arī apstiprina, ka pievienotie dokumenti veido šo piedāvājumu,
3. apstiprina, ka piedāvājums ir spēkā **60 (sešdesmit) dienas** no piedāvājuma iesniegšanas dienas Pasūtītājam,
4. apliecina, ka attiecībā uz to **nepastāv** šādi Sabiedrisko pakalpojumu sniedzēju iepirkumu likuma 42.panta pirmajā daļā minētie izslēgšanas nosacījumi:

4.1. pretendents vai persona, kurai ir pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo pretendentu, ar tādu tiesas spriedumu vai prokurora priekšrakstu par sodu, kas stājies spēkā un kļuvis neapstrīdams, ir atzīta par vainīgu koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā;

4.2. pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu darba tiesību būtiskā pārkāpumā, kas izpaužas kā vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas;

4.3. pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, pretendentu ir atbrīvojusi no naudas soda;

4.4. ir pasludināts pretendenta maksātnespējas process, apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai tiek konstatēts, ka līdz paredzamajam līguma izpildes beigu termiņam pretendents būs likvidēts;

4.5. pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 euro;

4.6. pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju.

|  |
| --- |
| < Pretendents nosaukums, Reģistrācijas numurs , <Adrese> |
| <Reģistrācijas numurs vai personas kods> |
| <Paraksttiesīgās personas amata nosaukums, vārds un uzvārds> |
| <Paraksttiesīgās personas paraksts> |

Pieteikums sastādīts un parakstīts 2016. gada \_\_\_\_\_\_\_\_\_\_\_\_\_\_\_\_\_\_\_\_\_

***\* Pievieno dokumentu, kas apliecina piedāvājumu parakstījušās amatpersonas tiesības parakstīt un iesniegt piedāvājumu juridiskās personas uzdevumā.***

2.pielikums

Iepirkuma procedūras nolikumam id. Nr. SA 2016 01

**Tehniskā specifikācija-tehniskais piedāvājums**

**Ūdens patēriņa skaitītāju piegāde**

(identifikācijas Nr. SA 2016 01)

 \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 *(vietas nosaukums) ( datums)*

| Nr.p.k. | Tehniskā specifikācija | Indikatīvais iepirkuma daudzums | Pretendenta tehniskais piedāvājums – **detalizēta tehniskā specifikācija** |
| --- | --- | --- | --- |
|  | **Ūdens skaitītāji aukstajam ūdenim, diametrs DN 15**  |  | */Tajā skaitā norādīt ražotāju/* |
|  | Ar montāžas garumu:  |  |  |
| 1.1.1. | L=80 mm  | 130 gab. |  |
| 1.1.2. | L=110 mm  | 20 gab. |  |
|  | Skaitītājs piemērots uzstādīšanai gan horizontālā, gan vertikālā stāvoklī |  |  |
|  | Metroloģiskās precizitātes klase (aukstā ūdens mērīšanai) ne zemāka kā R 80H (horizontālā stāvoklī) un R50V(vertikālā stāvoklī) |  |  |
|  | Nominālā plūsma Qn=1,5 |  |  |
|  | **Ūdens skaitītāji aukstajam ūdenim, diametrs DN 20** |  | */Tajā skaitā norādīt ražotāju/* |
|  | Ar montāžas garumu:  |  |  |
|  | L=130 mm  | 115 gab. |  |
|  | Montāžas garums L=190 mm  | 1. gab.
 |  |
|  | Skaitītājs piemērots uzstādīšanai gan horizontālā, gan vertikālā stāvoklī |  |  |
|  | Metroloģiskās precizitātes klase (aukstā ūdens mērīšanai) ne zemāka kā R160 H (horizontālā stāvokli) un R 63 V (vertikālā stāvoklī) |  |  |
|  | Nominālā plūsma Qn=2,5 |  |  |
| **3.** | **Ūdens skaitītāji aukstajam ūdenim, diametrs DN 25** | 6 gab. | */Tajā skaitā norādīt ražotāju/* |
| 3.1. | Montāžas garums L=260 mm |  |  |
| 3.2. | Skaitītājs piemērots uzstādīšanai gan horizontālā, gan vertikālā stāvoklī |  |  |
| 3.3. | Metroloģiskās precizitātes klase (aukstā ūdens mērīšanai) ne zemāka kā R160 H (horizontālā stāvokli) un R 63 V (vertikālā stāvoklī) |  |  |
| 3.4. | Nominālā plūsma Qn=3,5 |  |  |
| **4.** | **Ūdens skaitītāji aukstajam ūdenim, diametrs DN 32** | 7 gab. | */Tajā skaitā norādīt ražotāju/* |
| 4.1. | Montāžas garums L=260 mm  |  |  |
| 4.2.  | Skaitītājs piemērots uzstādīšanai gan horizontālā, gan vertikālā stāvoklī |  |  |
| 4.3.  | Metroloģiskās precizitātes klase (aukstā ūdens mērīšanai) ne zemāka kā R160 H (horizontālā stāvokli) un R 63 V (vertikālā stāvoklī) |  |  |
| 4.4.  | Nominālā plūsma Qn=6 |  |  |
| **5.** | **Ūdens skaitītāji aukstajam ūdenim, diametrs DN 40** | 3 gab. | */ Tajā skaitā norādīt ražotāju/* |
| 5.1.  | Montāžas garums L=300 mm  |  |  |
| 5.2. | Skaitītājs piemērots uzstādīšanai horizontālā stāvoklī |  |  |
| 5.3. | Metroloģiskās precizitātes klase (aukstā ūdens mērīšanai) ne zemāka kā R160H |  |  |
| 5.4. | Nominālā plūsma Qn=10 |  |  |
| **6.** | **Ūdens skaitītāji aukstajam ūdenim, diametrs DN 50** | 2 gab. | */ Tajā skaitā norādīt ražotāju/* |
| 6.1. | Montāžas garums L=300 mm |  |  |
| 6.2.  | Montāžas garumsL=300mm ar atlokiem | 2 gab |  |
| 6.3. | Skaitītājs piemērots uzstādīšanai horizontālā stāvoklī |  |  |
| 6.4. | Metroloģiskās precizitātes klase (aukstā ūdens mērīšanai) ne zemāka kā R160H |  |  |
| 6.5.  | Nominālais ūdens patēriņš Qn= 15 |  |  |
| **7.**  | **Visiem 1., 2., 3., 4., 5., 6. punktā norādītajiem aukstā ūdens skaitītajiem:** |  |  |
| 7.1. | Aizsardzības līmenis ne mazāks kā IP 65 |  |  |
| 7.2. | Maksimālās spiediens 16 MPa |  |  |
| 7.3. | Skaitītāju augšējam caurspīdīgam vāciņam jābūt no paaugstinātas stiprības organiskā stikla vai plastmasas. Skaitītāja konstrukcijā jābūt paredzētai drošības ierīcei, kas identificē mehānisma darbības pārtraukšanu caurspīdīga augšējā vāciņa vertikālās saspiešanas dēļ. |  |  |
| 7.4. | Jābūt aprīkotiem ar iespēju nolasīt skaitītāju rādījumus attālināti bez vadu savienojuma (jābūt paredzētiem aprīkošanai ar impulsa devēju datu nolasīšana sistēmas radio moduļa pieslēgšanai)  |  |  |
| 7.5. | Konstrukcijai jābūt tādai, lai skaitītāja datu nolasīšanas moduli var uzstādīt uz skaitītājiem neizjaucot ūdens patēriņa skaitītāja augšējā caurspīdīgā vāciņa daļas  |  |  |
| 7.6. | Piedāvātajiem skaitītājiem jābūt sertificētiem atbilstoši ES mērinstrumentu direktīvas (MID) 2004/22/CE, EN 14154/2007 un OIML R49/2006 dokumentos norādītajām prasībām |  |  |
| 7.7.1.  | Skaitītājiem jābūt marķētiem ar tipa, partijas vai sērijas vai citu identifikācijas elementu. Ja mērīšanas līdzekļa izmērs to neļauj, ir nodrošināts vajadzīgā informācija ir sniegta mērīšanas līdzekļa pievienotajā dokumentā vai uz iepakojuma, ja tāds ir. |  |  |
| 7.7.2.  | Piedāvātajiem skaitītājiem jābūt marķētiem ar CE atbilstības marķējumu un metroloģisko papildmarķējumu |  |  |
| 7.7.3.  | Piedāvātajiem skaitītājiem tiek nodrošināta un piegādājot iesniegta atbilstības deklarācijas kopija, lietošanas instrukcija  |  |  |
| 7.8. | Skaitītājiem jābūt noplombētiem ar plombu, ja pastāv iespēja piekļūt skaitītāja korpusam  |  |  |
| 7.9. | Aizsardzība no ārējā magnētiskā lauka iedarbības saskaņā ar EN 14154-3. |  |  |
| 7.10. | Jūtīguma robeža no l/h< 8 skaitītājiem ar DN15; DN20; DN25. Jūtīguma robeža no l/h<15 skaitītājiem ar DN32; DN40; DN50 |  |  |
| 7.11. | Izgatavotāja pirmreizējās verifikācijas apzīmējums, ne vecāks par 2016. gadu |  |  |
| 7.12.  | Piegādāto ūdens skaitītāju garantija 24 mēneši no nodošanas-pieņemšanas akta parakstīšanas brīža |  |  |
| **8.**  | **Skaitītāju attālinātas datu nolasīšanas radio moduļi ar iespēju nolasīt 1., 2., 3., 4., 5., 6. punktā norādīto skaitītāju rādījumus attālināti bez vadu savienojuma (jābūt paredzētiem aprīkošanai ar impulsa devēju datu nolasīšana sistēmas moduļa pieslēgšanai)** | 310 gab. | */ Tajā skaitā norādīt ražotāju/* |
| **9.** | Visi 8. punktā piedāvātie radio moduļi: |  |  |
| 9.1.  | Strādā radio frekvencē: 868 MHz |  |  |
| 9.2.  | Aizsardzības līmenis ne mazāks kā IP 67 |  |  |
| 9.3. | Datu uztveršana bezvadu Wireless- MBus veidā atbilstoši PN-EN 13757, ar divvirzienu datu pārraidi. Jāatbalsta OMS komunikācijas standarts. |  |  |
| 9.4. | Ūdens skaitītāju rādījumu lasījuma vērtības solis no skaitītāja -1 litrs |  |  |
| 9.5. | Strāvas avots - baterija ar darba mūžu ne mazāku par 10 gadiem |  |  |
| 9.6. | Datu pārraides intervāls jānodrošina ne retāk kā vienu reizi 80 sekundēs |  |  |
| 9.7. | Darbība jānodrošina temperatūrā no +50C līdz +30 0C |  |  |
| 9.8. | Nodrošina sekojošu datu nolasīšanu: |  |  |
| 9.8.1. | Ūdens skaitītāja numuru; |  |  |
|  | Radio moduļa Nr.;  |  |  |
| 9.8.2. | Patērētāja ID;  |  |  |
| 9.8.3. | Radio moduļa darbības laiku;  |  |  |
| 9.8.4. | Pašreizējo datumu, laiku; |  |  |
| 9.8.5. | Pašreizējo apjoma rādījumu; |  |  |
| 9.8.6. | Notikuma trauksmi; |  |  |
| 9.8.7. | Radio moduļa noņemšanas laiku, ilgumu; |  |  |
| 9.8.8. | Magnēta pielikšanu, uzrādot laiku un ilgumu; |  |  |
| 9.8.9. | Reversa plūsmu, uzrādot apjomu |  |  |
| **10.** | Ūdens skaitītāju attālinātās datu nolasīšanas radio moduļu garantija 24 mēneši nodošanas- pieņemšanas akta parakstīšanas brīža |  |  |
| **11.** | Radio moduļiem ir jānodrošina **uzstādīšana** uz Pasūtītāja norādītajiem atbilstoša diametra skaitītājiem (tehniskās specifikācijas 1.- 7. punkts) un jāievada sekojoši dati: | 310 gab. |  |
| 11.1. | Ūdens skaitītāja Nr.; |  |  |
| 11.2. | Radio moduļa ID; |  |  |
| 11.3.  | Lietotāja ID, adrese |  |  |
| **12.** | **Datu nolasīšanas, savākšanas, apstrādes modulis (nolasīšanas sistēmas radiomodulis ar programmatūru 1000 skaitītājiem)**  | 1 komplekts | */ Tajā skaitā norādīt ražotāju/* |
| 12.1. | Datu nolasīšana bez tieša kontakta ar radio moduli, skaitītāju, t.i., neiekļūstot ēkā  |  |  |
| 12.2. | Datu nolasīšanas iekārtai jānodrošina datu savākšana vismaz **150 m attālumā no ēkas,** kur uzstādīts skaitītājs ar radio moduli  |  |  |
| 12.3. | Datu nolasīšanas iekārtai ir jābūt aprīkotai ar programmu, kas nepieciešama radio moduļu informācijas nolasīšanai un apstrādei  |  |  |
| 12.4. | Datu nolasīšanas iekārtai jābūt savietojamai ar iekārtām, kas strādā Android operētājsistēmās |  |  |
| 12.5. | Datu nolasīšanas iekārtas strāvas avots – baterija, kuras darbības ilgums starp uzlādēm ir ne mazāks kā 8h |  |  |
| 12.6. | Datu nolasīšanas iekārtai ir jāspēj apkopot informācija no vismaz 1000 ūdens skaitītāju radio moduļiem  |  |  |
| **13.** | Nolasīto datu apstrādes licencēta programma 1000 ūdens skaitītāju radio moduļu iegūto datu apstrādei bez abonentmaksas, bet ar iespēju iegādāties programmas licences paplašinājumu, palielinoties ūdens skaitītāju radio moduļu skaitam virs 1000  |  |  |
| **14.** | Programmas izstrādātājam, pārdevējam visā programmas lietojuma laikā jānodrošina bezmaksas programmas lietojums 13. punktā norādītajām ūdens skaitītāju radio moduļu skaitam  |  |  |
| **15.** | Planšetdatoram ir jābūt ar atbilstošiem tehniskiem radītājiem, lai nākotnē spētu apstrādāt 13. punktā norādītās programmas datus no 1500 ūdens skaitītāju radio moduļiem |  |  |
| **16.** | Jānodrošina licencētās programmas instalācija uz 15. punktā piegādātā planšetdatora un uz 3 (trīs) Pasūtītāja īpašumā esošajiem datoriem. Izmaksas jāiekļauj Finanšu piedāvājumā  |  |  |
| **17.** | Programmai jābūt savienojamai ar OS Windows |  |  |
| **18.** | Programmai jānodrošina datu eksports MS Office atbalstītā formātā |  |  |
| **19.** | Datu nolasīšanas iekārtas un planšetdatora garantijas laiks 2 gadi no nodošanas - pieņemšanas akta parakstīšanas brīža |  |  |
| **20.**  | 4 (četru) darbinieku apmācība, iekļaujot radio moduļu programmēšanu, attālināto datu nolasīšanas iekārtas izmantošanu, programmas lietojuma apmācību. Apmācības izmaksas jāiekļauj Finanšu piedāvājumā. |  |  |
| **21.**  | Piegādes jāveic Izpildītājam uz adresi: Lakstīgalas iela 9B, Sigulda, Siguldas novads. Piegādes izmaksas jāiekļauj Finanšu piedāvājumā. |  |  |
| **22.** | Preces līguma izpildes laikā tiks pasūtītas 3 (trīs) reizes. Pirmajā reizē ūdens skaitītāju, radio moduļu, datu nolasīšanas, savākšanas iekārtas ar planšetdatoru, programmas piegāde, programmas instalācija un radiomoduļos tehniskās specifikācijas 11. punktā norādīto datu ievade jānodrošina 15 (piecpadsmit) kalendāro dienu laikā no pasūtījuma saņemšanas dienas. Pārējās 2 reizēs Preču piegāde jānodrošina 30 (trīsdesmit) kalendāro dienu laikā no pasūtījuma dienas. |  |  |
|  | Darbinieku apmācība jānodrošina 5 (piecu) kalendāro dienu laikā pēc pirmās piegādes Preču nodošanas-pieņemšanas akta parakstīšanas  |  |  |
| **23.** | Garantijas laikā iegādāto skaitītāju, radio moduļu, datu nolasīšanas iekārtas, planšetdatora garantijas remonts vai nomaiņa, ja defekts nav radies Pasūtītāja vainas dēļ, jāveic 7 kalendāro dienu laikā no brīža, kad saņemts pieteikums no Pasūtītāja. Ceļa izdevumi, kas saistīti ar garantijas perioda saistību izpildi jāievērtē piedāvājuma cenā. Pasūtītājs nesegs ceļa izdevumus, kuri nepieciešami, lai Preces nogādātu uz garantijas remontu un saņemtu pēc garantijas remonta |  |  |
| **24.** | Ūdens skaitītāju skaitam, radio modeļu skaitam un tehniskās specifikācijas 11. punkta norādīto datu ievades komplektu skaitam ir indikatīvs daudzums. Tas ir paredzēts pretendentu piedāvājumu salīdzināšanai un Pasūtītājam neuzliek pienākumu iegādāties iepriekš norādīto Preci šajā apjomā. **Preces cena par 1 gab. vai 1 komplektu**  **ir saistoša iepirkuma līguma slēdzējiem.** |  |  |

*Informācija:*

*Ūdens patēriņa skaitītāji ar radiomoduļiem* ***tiks uzstādīti:***

*-daudzdzīvokļu mājās ūdensvada ievada mezglā (galvenokārt atrodas ēkas pagrabā);*

*-uzņēmumu, iestāžu, institūciju ēku ūdensvada ievada mezglā;*

*-vienģimeņu tipa ēku ūdensvada ievada mezglā (galvenokārt atrodas ēku pagrabā).*

*Ūdens patēriņa skaitītāji ar radiomoduļiem* ***netiks uzstādīti:***

*-akās;*

*-daudzdzīvokļu māju dzīvokļos.*

 *(pretendenta nosaukums)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *(amatpersonas vārds, uzvārds) \_\_\_\_\_\_\_\_\_\_\_\_\_\_\_\_*

 *(personiskais paraksts )*

3.pielikums

Iepirkuma procedūras nolikumam id. Nr. SA 2016 01

**Pretendenta sniegto pakalpojumu (2013., 2014., 2015. gads) pieredzes saraksts**

|  |  |  |  |
| --- | --- | --- | --- |
| Nr.p.k. | Sniegtā pakalpojuma īss apraksts, tajā skaitā,norādīt uzstādīto skaitītāju skaitu  | Sniegtā pakalpojuma izmaksas bez PVN; EUR | Pasūtītājs, norādīt nosaukumu, reģistrācijas Nr., adresi, kontaktinformāciju |
|  |  |  |  |
|  |  |  |  |
|  |  |  |  |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(pretendenta nosaukums)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *(amatpersonas vārds, uzvārds) \_\_\_\_\_\_\_\_\_\_\_\_\_\_\_\_*

 *(personiskais paraksts )*

4.pielikums

Iepirkuma procedūras nolikumam id. Nr. SA 2016 01

**Finanšu piedāvājuma sagatavošanas vadlīnijas**

1. Pretendentam ir jāsagatavo finanšu piedāvājums saskaņā ar finanšu piedāvājuma veidni, aizpildot visas veidnē norādītās pozīcijas. Piedāvātajās cenās jābūt iekļautām visām izmaksām, kas pretendentam varētu būt nepieciešamas Preces piegādei līdz piegādes vietai - Lakstīgalas iela 9B, Sigulda, Siguldas novads un garantija saistību izpildei.

2. Vienības cenās ir jāietver visas tādas tiešas un netiešas izmaksas, ja nav noteiktas atsevišķi, kas saistītas ar nolikumā norādīto prasību izpildi, piemēram, dokumentācijas sagatavošana, transports, vadība, darbinieku algas, nodokļi un nodevas, apdrošināšana, izdevumi darbiem un materiāliem, garantijas saistības, kuru izpilde vai pielietojums nepieciešams iepirkuma līguma izpildei.

3. Visas izmaksas tāmē jāizsaka euro (EUR) ar precizitāti līdz diviem cipariem aiz komata.

PVN jāuzrāda atsevišķā pozīcijā.

4. Preces vienas vienības cena ir saistoša iepirkuma līguma slēdzējiem.

5. Preces daudzums ir indikatīvs, un Pasūtītājs negarantē pilnu pasūtījuma izpildi. Pasūtītājam ir tiesības līguma izpildes laikā iegādāties Preci tādā daudzumā (apjomā), cik ir nepieciešams Pasūtītāja vajadzībām savu funkciju nodrošināšanai.

 6. Aprēķinātā Piedāvājuma līguma cena ir paredzēta vienīgi iesniegto pretendentu piedāvājumu salīdzināšanai, nav uzskatāma par paredzamo līguma cenu un nav saistoša iepirkuma līguma slēdzējiem.

5.pielikums

Iepirkuma procedūras nolikumam

Id.Nr. SA 2016 01

**Finanšu piedāvājums**

**Ūdens patēriņa skaitītāju piegāde**

(identifikācijas Nr. SA 2016 01)

 \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 *(vietas nosaukums) ( datums)*

SIA „Saltavots” iepirkuma komisijai

Pretendents: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (nosaukums, reģistrācijas nr.)

Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| Nr.p.k.  | Izmaksu pozīcija | Vienība | Indikatīvais daudzums\* | Vienas vienības izmaksas bez PVN; EUR  | Izmaksas kopā bez PVN; EUR |
| 1. | Ūdens skaitītāji aukstajam ūdenim, diametrs DN 15 ar montāžas garumu L=80 mm | gab. | 130\* |  |  |
| 2. | Ūdens skaitītāji aukstajam ūdenim, diametrs DN 15 ar montāžas garumu L=110 mm  | gab. | 20 \* |  |  |
| 3. | Ūdens skaitītāji aukstajam ūdenim, diametrs DN 20 ar montāžas garumu L=130 mm | gab. | 115 \* |  |  |
| 4. | Ūdens skaitītāji aukstajam ūdenim, diametrs DN 20 ar montāžas garumu L=190 mm | gab. | 25 \* |  |  |
| 5. | Ūdens skaitītāji aukstajam ūdenim, diametrs DN 25 ar montāžas garumu L=260 mm  | gab. | 6 \* |  |  |
| 6. | Ūdens skaitītāji aukstajam ūdenim, diametrs DN 32 ar montāžas garumu L=260 mm  | gab. | 7 \* |  |  |
| 7. | Ūdens skaitītāji aukstajam ūdenim, diametrs DN 40 ar montāžas garumu L= 300 mm | gab. | 3 \* |  |  |
| 8.1. | Ūdens skaitītāji aukstajam ūdenim, diametrs DN 50 ar montāžas garumu L=300 mm | gab. | 2 \* |  |  |
| 8.2.  | Ūdens skaitītāji aukstajam ūdenim, diametrs DN 50 ar montāžas garumu L=300 mm ar  |  | 2 \* |  |  |
| 9. | *Skaitītāju attālinātas datu nolasīšanas radio moduļi*  | gab. | 310 \* |  |  |
| 10. | Radio moduļu uzstādīšana un datu ievade saskaņā ar tehniskās specifikācijas 11. punktu  |  | 310 \* |  |  |
| 11. | Datu nolasīšanas, savākšanas iekārta ar planšetdatoru  | komplekts | 1  |  |  |
| 12. | Datu apstrādes licencēta programma 1000 skaitītājiem ar instalāciju | komplekts | 1  |  |  |
| 13. | Darbinieku apmācība  | komplekts | 1  |  |  |
|  | Kopā  |  |
|  | PVN 21% |  |
|  | Kopā ar PVN  |  |

Paskaidrojums:

\*- indikatīvs daudzums, tas ir, Pasūtītājs līguma darbības laikā negarantē pilnu pasūtījuma izpildi- iepirkuma apjoms var tikt samazināts. Pasūtītājam ir tiesības līguma izpildes laikā iegādāties Preci tādā daudzumā (apjomā), cik ir nepieciešams Pasūtītāja vajadzībām savu funkciju nodrošināšanai. Preces cena par 1 vienību ir saistoša iepirkuma līguma slēdzējiem.

\_\_\_\_\_\_\_\_\_\_\_\_\_\_\_\_\_\_\_\_\_

 *(pretendenta nosaukums)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *(amatpersonas vārds, uzvārds) \_\_\_\_\_\_\_\_\_\_\_\_\_\_\_\_*

 *(personiskais paraksts )*

6.pielikums

Iepirkuma procedūras nolikumam

Id.Nr. SA 2016 01

**Iepirkuma līguma projekts, Nr. SA 2016 01**

Siguldā, Siguldas novadā 2016.gada \_\_.\_\_\_\_\_\_\_\_\_\_\_\_\_\_\_\_\_\_\_\_

**SIA „Saltavots”** vienotais reģistrācijas Nr. 40103055793, juridiskā adrese Lakstīgalas iela 9B, Sigulda, LV-2150, valdes locekles Daces Matusevičas personā, kas rīkojas pamatojoties uz statūtiem – turpmāk tekstā saukts „Pasūtītājs” no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,** vienotais reģistrācijas Nr. \_\_\_\_\_\_\_\_\_, juridiskā adrese \_\_\_\_, \_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš darbojas saskaņā ar \_\_\_\_\_\_\_\_\_, turpmāk tekstā saukts – „Pārdevējs”no otras puses,

abi kopā turpmāk līguma tekstā saukti „Puses”, bet katra atsevišķi „Puse”, saskaņā ar iepirkuma procedūras “Ūdens patēriņa skaitītāju piegāde”, iepirkuma identifikācijas Nr.SA 2016 01 rezultātiem un Izpildītāja iesniegto piedāvājumu, bez viltus, maldus un spaidiem, izsakot savu brīvi radušos gribu, noslēdz šo līgumu, turpmāk tekstā arī - Līgums, par sekojošo:

1. **Līguma priekšmets**

Pasūtītāja pasūta un Piegādātājs veic ūdens patēriņa skaitītāju piegādi (turpmāk tekstā – Preces) piegādi saskaņā ar Līgumu, iepirkuma procedūras “Ūdens patēriņa skaitītāju piegāde nolikumu (skatīt Līguma 1. pielikumu) un piedāvājumu (skatīt Līguma 2. pielikumu).

1. **Līguma summa un norēķinu kārtība**
	1. Pasūtītājs Līguma darbības laikā pērk Preci par kopējo Līguma cenu, kas nepārsniedz EUR \_\_\_\_\_\_\_\_<summa no Finanšu piedāvājuma - Kopā, EUR bez PVN.>, PVN 21% EUR. Kopējā līguma summa ar PVN >
	2. Pasūtītājam ir tiesības iegādāties Preces nepieciešamajā apjomā, neizmantojot visu Līguma 2. pielikumā norādīto Preču apjomu.

2.3. Līguma 2. pielikumā norādīto Preču cena par 1 vienību ir nemainīga un ir spēkā visā Līguma darbības laikā.

2.4. Pasūtītājs par saņemto Preci veic samaksu ar pārskaitījumu uz Piegādātāja norēķinu kontu bankā saskaņā ar Līguma 2. pielikumā noteiktajām Preču vienības cenām 14 (četrpadsmit) dienu laikā no Preces pavadzīmes saņemšanas un nodošanas- pieņemšanas akta parakstīšanas brīža.

**3. Preces pasūtīšanas un piegādes kārtība**

3.1. Piegādātājs piegādā Preci pēc norādītas adrese - Lakstīgalas iela 9B, Sigulda, Siguldas novads, atsevišķu 3 (trīs) piegāžu veidā Pasūtītāja pilnvarotās personas pieprasītajā apjomā. Pasūtītāja darba laikā (darbdienās pirmdienās, otrdienās, trešdienās, ceturtdienās no plkst. 8. 00 līdz plkst.17.00 un piektdienās no plkst. 8.00 līdz plkst. 15.00).

3.2. Piegādātājs pirmo piegādi Pasūtītājam veic 15(piecpadsmit) kalendāro dienu laikā no Pasūtītāja pilnvarotās personas Līguma 8.10. apakšpunktā noteiktā kārtībā nosūtīta Preces pasūtījuma Līguma 8.9.2. apakšpunktā minētai Piegādātāja pilnvarotajai personai (turpmāk – Piegādātāja pilnvarotā persona) nosūtīšanas dienas, otro un trešo piegādi veic 30 (trīsdesmit) kalendāro dienu laikā no Pasūtītāja pilnvarotās personas Līguma 8.10. apakšpunktā noteiktā kārtībā nosūtīta Preces pasūtījuma Līguma 8.9.2. apakšpunktā minētai Piegādātāja pilnvarotajai personai (turpmāk – Piegādātāja pilnvarotā persona) nosūtīšanas dienas.

3.3. Preces pasūtījumā Pasūtītāja pilnvarotā persona norāda:

3.3.1. piegādājamās Preces specifikāciju;

3.3.2. piegādājamās Preces daudzumu.

3.4. Pasūtītāja pilnvarotā persona pārbauda piegādātās Preces kvalitāti, tās atbilstību Līgumā, tā pielikumā un Preces pasūtījumā norādītajām prasībām (kvalitātes, kvantitātes, u.c. neatbilstības) un Latvijas Republikā spēkā esošo normatīvo aktu prasībām. Ja piegādātā Prece atbilst visām šajā apakšpunktā minētajām prasībām, Pasūtītāja pilnvarotā persona paraksta Preces pavadzīmi un nodošanas - pieņemšanas aktu.

3.5. Pasūtītāja pilnvarotā persona, konstatējot saņemtās Preces neatbilstību Līguma 3.4.apakšpunktā noteiktajām prasībām, neparaksta Preces pavadzīmi, nodošanas – pieņemšanas aktu un 2 (divu) darba dienu laikā no Preces saņemšanas sastāda pretenziju par konstatētajiem Preces trūkumiem, ko Līguma 8.10.apakšpunktā minētajā kārtībā nosūta Piegādātāja pilnvarotajai personai. Piegādātājs par saviem līdzekļiem novērš pretenzijā norādītos piegādātās Preces trūkumus, nepieciešamības gadījumā to apmainot pret atbilstošu Preci.

3.6. Piegādātājs nodrošina piegādātajai Precei 24 (divdesmit četru) mēnešu garantijas laiku no Preces pavadzīmes un nodošanas - pieņemšanas akta abpusējas parakstīšanas dienas.

3.7. Ja Preces garantijas laikā atklājas Preces trūkumi, kas nav radušies Preces nepareizas lietošanas rezultātā, Pasūtītāja pilnvarotā persona sastāda pretenziju, kuru nosūta Piegādātāja pilnvarotajai personai Līguma 8.10.apakšpunktā minētajā kārtībā. Piegādātājs 2 (divu) darba dienu laikā no pretenzijas nosūtīšanas dienas par saviem līdzekļiem novērš Preces trūkumus, nepieciešamības gadījumā to apmainot pret atbilstošu Preci.

 **4. Pušu atbildība**

 4.1. Ja Piegādātājs neievēro Līguma 3.2.apakšpunktā norādīto Preces piegādes termiņu, Pasūtītājam ir tiesības prasīt Piegādātājam maksāt līgumsodu EUR 15,00 (piecpadsmit euro un 00 eiro centu) apmērā par katru nokavēto Preces piegādes dienu, bet ne vairāk kā 10 % (desmit procentu) apmērā no Līguma 2.1.apakšpunktā norādītās Līguma cenas par katru atsevišķo gadījumu.

4.2. Preces piegādes kavējuma laikā tiek ieskaitīts viss laika periods, kas pārsniedz Līguma 3.2.apakšpunktā norādīto Preces piegādes termiņu līdz brīdim, kad tiek piegādāta atbilstoša Prece un Pasūtītāja pilnvarotā persona paraksta Preces pavadzīmi un nodošanas- pieņemšanas aktu. Līguma 3.5.apakšpunktā minētajā gadījumā Preces piegādes kavējuma laikā netiek ieskaitīts laika periods no Preces saņemšanas dienas līdz pretenzijas nosūtīšanas dienai.

 4.3. Ja Preces garantijas laikā Piegādātājs neievēro 3.7.apakšpunktā paredzēto Preces trūkumu novēršanas termiņu, Pasūtītājam ir tiesības prasīt Piegādātājam maksāt līgumsodu EUR 15,00 (piecpadsmit eiro un 0 eiro centu) apmērā par katru nokavēto dienu, bet ne vairāk kā 10 % (desmit procentu) apmērā no Līguma 2.1.apakšpunktā norādītās Līguma cenas par katru atsevišķo gadījumu.

4.4. Ja Pasūtītājs neievēro Līguma 2.3.apakšpunktā norādīto samaksas termiņu, Piegādātājam ir tiesības prasīt Pasūtītājam maksāt līgumsodu 1 % (viena procenta) apmērā no savlaicīgi nesamaksātas summas par katru nokavēto dienu, bet ne vairāk kā 10% (desmit procentu) apmērā no kavētā maksājuma apmēra.

 4.5. Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses darbības vai bezdarbības rezultātā, un ir konstatēts un pierādīts zaudējumu esamības fakts un zaudējumu apmērs, kā arī cēloniskais sakars starp attiecīgo darbību vai bezdarbību un nodarītajiem zaudējumiem.

4.6. Līgumsoda samaksa neatbrīvo no pārējo Līguma saistību izpildes un zaudējumu atlīdzināšanas pienākuma.

 **5. Līguma darbības termiņš**

 5.1. Līgums stājas spēkā ar tā abpusējas parakstīšanas dienu. Līguma abpusējas parakstīšanas datums norādīts Līguma pirmās lapas augšējā labajā stūrī.

5.2. Līguma darbības termiņš ir 12 mēneši no līguma parakstīšanas datuma.

5.3. Pusēm ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.

 5.4. Neskatoties uz Līguma izbeigšanu, Piegādātājs nodrošina Līgumā noteikto Preces garantijas nosacījumu savlaicīgu un kvalitatīvu izpildi.

**6. Pasūtījumu konfidencialitāte**

6.1. Piegādātājs apņemas visā Līguma izpildes laikā, kā arī pēc tam neizpaust trešajām personām sakarā ar Līguma izpildi iegūto, tās rīcībā esošo tehnisko, finansiālo un citu informāciju par Pasūtītāju.

6.2. Augstāk minētā informācija netiek uzskatīta par konfidenciālu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pasūtītāja administrācijas un grāmatvedības sagatavotos publiska rakstura pārskatos un atskaitēs u.tml.).

**7. Nepārvarama vara**

7.1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās).

 7.2. Puse, kas nokļuvusi nepārvaramas varas apstākļos, bez kavēšanās, bet ne vēlāk kā 3 (trīs) darba dienu laikā pēc nepārvaramas varas iestāšanās, rakstiski informē par to otru Pusi un, ja tas ir iespējams, ziņojumam pievieno izziņu, kuru izsniegušas kompetentas iestādes un kura satur minēto apstākļu apstiprinājumu un raksturojumu.

7.3. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt otrai Pusei atlīdzināt zaudējumus, kas radušies Līguma izbeigšanas rezultātā.

**8. Citi noteikumi**

8.1. Līgums atspoguļo Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās attiecībā uz Līguma priekšmetu, kas pastāvējušas starp Pusēm līdz Līguma parakstīšanai.

8.2. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.

 8.3. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, telefona, faksa numuri, adreses, tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 7. (septītajā) darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem.

8.4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējam. Piegādātājs brīdina Pasūtītāju par šādu apstākļu iestāšanos 30 (trīsdesmit) dienu iepriekš.

8.5. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos noteiktajā kārtībā.

8.6. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

8.7. Par Līguma grozījumiem un papildinājumiem, izņemot Līguma 8.3.apakšpunktā noteikto gadījumu, Puses vienojas rakstiski. Līguma grozījumi un papildinājumi ir Līguma neatņemama sastāvdaļa.

 8.8. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.

8.9. Puses vienojas, ka ar Līguma izpildi saistītos jautājumus par Preču pasūtīšanu, pretenziju iesniegšanu, saraksti, pavadzīmju, nodošanas - pieņemšanas aktu parakstīšanu, Preču trūkumu pieteikšanu un novēršanu u.c.) risinās šādas Pušu pilnvarotās personas:

8.9.1. no Pasūtītāja puses:

 8.9.1.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ (tālr.: \_\_\_\_\_\_\_\_, mob. tālr.: \_\_\_\_\_\_\_\_, e-pasts: \_\_\_\_\_\_\_\_\_);

8.9.1.2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ (tālr.: \_\_\_\_\_\_\_\_, mob. tālr.: \_\_\_\_\_\_\_\_, e-pasts: \_\_\_\_\_\_\_\_\_);

8.9.2. no Piegādātāja puses – \_\_\_\_\_\_\_\_\_\_\_\_\_\_\_\_ (tālr.: \_\_\_\_\_\_\_\_, mob. tālr.: \_\_\_\_\_\_\_\_, , e-pasts: \_\_\_\_\_\_\_\_\_).

 8.9.3. Līguma 8.9.1. apakšpunktā noteiktā Pasūtītāja pilnvarotā persona ir tiesīgas veikt pasūtījumus, iesniegt pretenzijas, veikt saraksti, parakstīt pavadzīmes, nodošanas - pieņemšanas aktus, pieteikt preces trūkumu novēršanu.

8.10. Pasūtījumus un pretenzijas Pasūtītāja pilnvarotā persona Piegādātāja pilnvarotajai personai nosūta pa e-pastu. Nosūtīšanas laiks tiek fiksēts uz elektroniskā pasta atskaites par piegādāto e-pastu (piegāde uz adresāta serveri) izdrukas, kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Piegādātāju par Līgumā noteikto termiņu neievērošanu, kā arī uzdevumu neizpildi.

8.11. Pasūtītāja pilnvarotās personas nav pilnvarotas izdarīt grozījumus un labojumus Līgumā un tā pielikumos.

8.12. Līgums sastādīts latviešu valodā uz \_ (\_\_\_\_) lapām ar pielikumu uz \_ (\_\_\_\_) lapām. Līgums sagatavots 2 (divos) identiskos eksemplāros, pa 1 (vienam) eksemplāram katrai Pusei. Abiem Līguma eksemplāriem ir vienāds juridiskais spēks.

**9. Līguma pielikumi**

1. pielikums – Iepirkuma procedūras” “Ūdens patēriņa skaitītāju piegāde”, nolikums ar pielikumiem;

2.pielikums - Piedāvājuma kopija.

**10. Pušu rekvizīti**

 Pasūtītājs: Piegādātājs: